Бившият шеф на АПИ: Какъв „Път на любовта“? Не познавам кметицата на с. „Златна ливада“! | Новините от Казанлък
Жената, която е кмет на това село, не я познавам и не съм я виждал никога. Не го приемам насериозно това. Веднъж или два пъти сме се виждали със Запрянов и сме говорили за извънземни и за илюминати, това са основните му теми. Това каза бившият директор на Агенция ”Пътна инфраструктура” инж. Лазар Лазаров. Много трудно мога да коментирам простотити, но няма как да ги пропусна с лека ръка и ще си потърся правата, тъй като той урони престижа не само на моето име. Така коментира той думите на бившия зам.-ръководител на надзора на Лот 1 на „Марица“ Илия Запрянов, че от магистралата е направено отклонение до село Златна ливада за 2-3 млн. лв. заради любовни отношения между инж. Лазаров и кметицата на селото. Запрянов нарече отбивката „пътя на любовта“.Ще се срещнем в съда с него, подчерта инж. Лазаров. Пътят го има в основния проект и със сигурност не са отделяни повече пари за строителството му. Той е изграден за обслужващ път на магистралата, уточни бившият шеф на АПИ.Той заяви, че не е имал срещи с Георги Гергов, докато е бил собственик на „Пътища Пловдив“. Припомняме, че прокуратурата разследва нагласена обществена поръчка за 51 млн. лв. в полза на фирмата.epicenter.bg